יעקב ארגואיטי

הרב יעקב ארגואיטי (ה'תרכ"ב, 1862 - ה'תש"ד, 1944), היה דרשן, פוסק הלכה, רבה של קושטא במאה העשרים. מחבר ספרים.
 קורותיו 
נולד באוק'יי שבטורקיה לאביו הרב אברהם ששימש כדיין. למד אצל אביו ואצל חכמי העיר.ראו הקדמת המחבר לשו"ת ירך יעקב. בילדותו, האזין לשאלות ההלכתיות שדנו בהם חכמי העיר, והתאמץ למצוא להם מענה באוצר הספרים שהיה בביתו. תחילה סייע לאביו ברבנות באוק'יי, ולאחר פטירתו שימש כרב המקום במשך מספר שנים. בהמשך שימש כמורה הוראה בגלאטה.

בז' טבת תער"ב,ויאמר יעקב כת"י, דף 365 ב. ע"פ קטלוג הספריה הלאומית. החל לכהן כדיין בקושטא, בבית הדין בראשות הרב חיים יצחק שאקי, והרב יצחק בכר אליעזר,ראו קטלוג מורשת 16 מספר 255. ולצד חביריו הדיינים: רבי משה בן חביב ורבי רפאל דוד סבאן.ראו: 'נושא האפוד' סימן ל (בתוך: 'אבני האפוד' חלק ב). בהמשך כיהן כרבה של קושטא, ובאחרית ימיו אף שימש כרבה של הקהילה האשכנזית בעיר. במסגרת רבנותו, שימש כמוהל. החמיר על עצמו שלא לשתות מהיין הנמכר בעירו, ולשם כך היה מכין יין בעצמו.ראו שו"ת ירך יעקב או"ח כט.  נחשב לאחר מחשובי משיבי ההלכה במדינה, והשיב גם למדינות אחרות כדוגמת בולגריה.ראו שו"ת ירך יעקב או"ח סימן לא. התכתב בהלכה עם כמה מחכמי דורו, ביניהם: רבי דוד פיפאנו,ראו ספר אבני האפוד ח"ב סימן ו אות ב. רבי רפאל דוד סבאן,ראו שו"ת ירך יעקב או"ח סוף סימן לז. הרב בן ציון קואינקה,ראו שו"ת ירך יעקב או"ח סימן לט. רבי חנניה חביב אזולאיראה מכתבו לרבי חנניה חביב אזולאי הנמצא כאן:

https://www.nli.org.il/he/archives/NNL_ARCHIVE_AL990040857670205171/NLI, רבי משה אירירה,קטלוג קדם 16, מס' 310. הרב צבי פסח פרנק,קטלוג קדם 46 מס' 329. רבי חיים נשיא, רבי גמליאל מזרחי, ורבי שלמה אליעזר אלפנדארי.ראו שו"ת ירך יעקב או"ח סי' יז. פעמים שמזכיר את דעת 'חכמי הישיבה' שנשאו ונתנו עמו בהלכה.ראו שו"ת ירך יעקב או"ח סי' מה.

נפטר בקושטא בניסן ה'תש"ד.

 דרכי הוראתו 
בתשובותיו נטה לבסס את מנהגי המקום, ולא לשנות את מנהגיהם אם יש להם על מי לסמוך.ראו שו"ת ירך יעקב או"ח סימנים לא, לה, לז. העיד שמנהג קושטא שאומרים ספק ברכות להקל רק במקום ספק אחד, אבל כשיש שני ספיקות - מברכים.ראו זכר עשות מערכת א אות פט. העיד שמנהג קושטא להחמיר באכילת קטניות בפסח, וביאר שבשנת בצורת מנהגם להקל, וכן עשה מעשה.ראו 'זכר עשות' מערכת פ אות מח. כמו כן היקל בגיור לשם אישות, גם כשהיה נראה שהמתגייר לא יקפיד לשמור מצוות.ראו שו"ת ירך יעקב יו"ד ב, ו, כז; מסורת הגיור פרק כד, סעיף כה.

בתשרי תרפ"ד פרסמה רבנות קושטא הרבנים: יצחק בכר אליעזר, רפאל דוד סבאן, חיים יצחק שאקי, יעקב ארגואיטי ומשה בן חביב, פסק ארוך ובו תקנה שמעתה ואילך יעשו תנאי בשעת הקידושין, שלפיהם הקידושין עשויים להיפקע למפרע. פסק ארוך זה נכתב כמענה לבעיית העגינות שהתגברה. פסק הדין נדפס כחוברת בפני עצמה שנקראה 'מחברת קידושין על תנאי'. וזכתה להסכמת ראש רבני קושטא הרב חיים ביג'אראנו.

בשנת תרח"ץ, שלח רבי יעקב יחד עם עמיתיו הרב סבאן והרב בן חביב, מכתב תמיכה רשמי במחאתם של אגודת הרבנים של ארצות הברית וקנדה, כנגד רבני בית המדרש הקונסרבטיבי בארצות הברית, שרצו לחדש תנאי בנישואין, לפיה האישה רשאית לכתוב גט לעצמה ולתת אותו לשליח שימסור לה שוב את הגט.ראו 'לדור אחרון' ברוקלין תרצ"ז, עמ' עב.

 חיבוריו 
 זכר עשות - מערכות הלכה לפי סדר הא-ב, נדפס בירושלים בתשכ"ג בתוספת הגהות מרבי רפאל דוד סבאן.חלק נוסף נמצא בכת"י (אליבא דלהכתא פז, גנזי הלכה עמ' ג).
 שו"ת ירך יעקב - קושטא, ה'ת"ש.
 וישכם יעקב - חידושים על הש"ס, בכתב יד.
 יעקב הקטן - חידושים על הרמב"ם והשו"ע, בכתב יד.
 ויאמר יעקב - דרושים, בכתב יד.ראו קובץ 'אליבא דהלכתא' פז, גנזי הלכה עמ' ג.
 מחברת 'קידושין על תנאי' - פסק ארוך על הפקעת הקידושין, יחד עם שאר רבני קושטא. נדפס בקושטנדינא, תרפ"ד.

 הערות שוליים 

קטגוריה:דיינים
קטגוריה:מוהלים
קטגוריה:האימפריה העות'מאנית: רבנים
קטגוריה:איסטנבול: רבנים
קטגוריה:רבנים ספרדיים
קטגוריה:ילידי 1862
קטגוריה:נפטרים ב-1944